Dønnmannen

Dønnmannen, lokalt også kjent som Dønnamannen, er en 856 meter høy fjelltopp på øya Dønna på Helgeland. Toppen er også det høyeste punkt i Dønna kommune. Den norske turistforening har tidligere merket stier opp til toppen fra Breivika, Einvika og Teigstad. Stiene fra Breivika og Einvika har felles rute opp fjellet fra Hagen og regnes som de sikreste, men i 2018 inntraff en dødsulykke på denne ruten. Ruten fra Teigstad ble stengt i 2016 på grunn av rasfare.

Dønnmannen har fått navnet sitt fordi toppen av fjellet har en profil som kan minne om profilen til en mann som ligger på rygg. Tidligere ble fjellet også kalt Teigstadnavaren, toppen er spiss og kan minne om en navar.

Dønnamannen er også en sagnfigur.

 Fotnoter 

Referanser

Kategori:Dønnas geografi
Kategori:Fjell i Nordland
Kategori:Fjell under 1000 meter